ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
பெங்களூரைச் சேர்ந்த ஸ்வர்ணஜெயந்தி ஆய்வாளர் உயர் வெப்பநிலை சூப்பர் கண்டக்டர்கள் தொடர்பான உலோகங்களைப் பற்றிய தத்துவார்த்த புரிதல் குறித்து ஆராய்ச்சி செய்கிறார்
குவாண்டம் இயற்பியலாளர்களின் தரநிலைகளின் படி கூட, விசித்திரமான உலோகங்கள் வித்தியாசமானவை. இந்த பொருட்கள் உயர்-வெப்பநிலை சூப்பர் கண்டக்டர்களுடன் தொடர்புடையவை என்பதோடு கருந்துளைகளின் பண்புகளுடன் வியக்கத்தக்க இணைப்புக்களைக் கொண்டுள்ளன.
பெங்களூருவில் உள்ள கோட்பாட்டு அறிவியலுக்கான சர்வதேச மையத்தின் இணைப் பேராசிரியரும், 2020-2021 ஸ்வர்ணஜெயந்தி ஊக்கத்தொகை பெற்றவருமான பேராசிரியர் சுப்ரோ பட்டாச்சார்ஜி, இந்த புதிய மற்றும் குறிப்பிடப்படாத குவாண்டம் பொருட்களின் எல்லையை ஆராய்வதை நோக்கமாகக் கொண்டுள்ளார்.
பொருளின் மின்னணு கட்டங்கள் என்று அழைக்கப்படும் இந்த பொருட்களுக்குள் உள்ள பல ஊடாடும் எலக்ட்ரான்களின் கூட்டு நடத்தை போன்ற குவாண்டம் அமைப்புக்களில் உள்ள புதிய பண்புகளின் மிகுதியைப் புரிந்துகொள்வதற்கான பொதுவான முன்னுதாரணத்தை வழங்க அவர் பணியாற்றுகிறார்.
குவாண்டம் இயக்கவியலின் நுட்பமான இடையீடு மற்றும் பொருளுக்குள் இருக்கும் எலக்ட்ரான்களுக்கு இடையேயான தொடர்பு காரணமாக காந்தங்கள், செமி கண்டக்டர்கள் மற்றும் சூப்பர் கண்டக்டர்களை அவை உருவாக்குகின்றன.
இந்திய அரசின் அறிவியல் மற்றும் தொழில்நுட்பத் துறையால் நிறுவப்பட்ட ஸ்வர்ணஜெயந்தி உதவித்தொகையின் ஆதரவுடன் கூடிய ஆராய்ச்சி, விசித்திரமான உலோகங்களின் பல்வேறு அம்சங்களைப் பற்றிய புரிதலை வழங்குவதை நோக்கமாகக் கொண்டுள்ளது.
இது தொடர்பான மேலதிக தகவல்களுக்கு பேராசிரியர் சுப்ரோ பட்டாச்சார்ஜியை subhro@icts.res.in எனும் மின்னஞ்சல் முகவரி வாயிலாக தொடர்பு கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789111
இளைஞர் நலன் மற்றும் விளையாட்டு அமைச்சகம்
கேலோ இந்தியா திட்டத்தின் கீழ் நாடு முழுவதும் 247 விளையாட்டு அகாடமிகளுக்கு மத்திய விளையாட்டுத்துறை அமைச்சகம் அங்கீகாரம்: திரு. அனுராக் தாகூர்
மக்களவையில் கேள்வி ஒன்றுக்கு மத்திய இளைஞர் நலன் மற்றும் விளையாட்டுத்துறை அமைச்சர் திரு.அனுராக் தாகூர் எழுத்துபூர்வமாக அளித்த பதிலில் கூறியதாவது:
விளையாட்டுக்கள் மாநிலம் சம்பந்தட்ட விஷயமாக உள்ளதால், கிராம அளவில் விளையாட்டு மைதானங்கள் கட்டுவது, விளையாட்டு கல்லூரிகளை ஊக்குவிப்பது, விளையாட்டு பல்கலைக்கழகங்கள் மற்றும் கல்லூரிகளை அமைப்பது, சர்வதேச அங்கீகாரம் கிடைக்க பாரம்பரிய விளையாட்டுக்களை ஊக்குவிப்பது உட்பட, விளையாட்டுகளை மேம்படுத்தும் பொறுப்பு சம்பந்தப்பட்ட மாநிலங்களைச் சார்ந்தது. மாநில அரசுகளின் முயற்சிகளுக்கு மத்திய அரசு தேவையான உதவிகளை அளிக்கிறது. கேலோ இந்தியா திட்டத்தின் கீழ் விளையாட்டு கட்டமைப்புகளை உருவாக்கவும் பயன்படுத்தவும், மாநிலங்களின் வேண்டுகோள்படி பள்ளிகள், கல்லூரிகள், பல்கலைக்கழகங்கள் என பல பிரிவுகளில் 289 விளையாட்டு கட்டமைப்பு திட்டங்களுக்கு விளையாட்டுத்துறை அமைச்சகம் ஒப்புதல் அளித்துள்ளது.
‘மணிப்பூரில் தேசிய விளையாட்டுகள் பல்கலைக்கழகத்தையும் மத்திய விளையாட்டுத்துறை அமைச்சகம் அமைத்துள்ளது. விளையாட்டு அறிவியல், விளையாட்டு தொழில்நுட்பம், விளையாட்டு பயிற்சி போன்ற துறைகளில் கல்வியை ஊக்குவிக்க இந்த பல்கலைக்கழகம் முதல் முறையாக ஏற்படுத்தப்பட்டுள்ளது. நாடு முழுவதும் உள்ள மாணவர்களுக்கு இந்த தேசிய விளையாட்டு பல்கலைக்கழகம் பயனுள்ளதாக இருக்கும். மேலும், கேலோ இந்தியா திட்டத்தின் கீழ் நாடு முழுவதும் உள்ள 247 விளையாட்டு அகாடமிகளுக்கு மத்திய விளையாட்டுத்துறை அமைச்சகம் அங்கீகாரம் வழங்கியுள்ளது.
கேலோ இந்தியா திட்டத்தின் கீழ் ஊரக, உள்நாட்டு மற்றும் பழங்குடியினர் விளையாட்டுகள் ஊக்குவிக்கப்படுகின்றன. மத்தியப் பிரதேசத்தின் பாரம்பரிய விளையாட்டான மல்லாகம்ப், களரிபயத்து, கத்கா, தாங்-டா, யோகாசனா மற்றும் சிலம்பம் போன்றவை உள்நாட்டு பாரம்பரிய விளையாட்டுக்களாக அடையாளம் காணப்பட்டு ஊக்குவிக்கப்படுகின்றன. இந்த பிரிவின் கீழ் கட்டமைப்புகளை உருவாக்கவும், சாதனங்கள் வாங்கவும், பயிற்சியாளர்களை நியமிக்கவும், பயிற்சியாளர்களுக்கு பயிற்சி அளிக்கவும், உதவித் தொகை வழங்கவும் மானியங்கள் அனுமதிக்கப்படுகின்றன.
மல்லாகம்ப், களரிபயத்து, கட்கா மற்றுமு் தாங்-தா விளையாட்டுகளில் பதக்கம் வென்ற 283 பேருக்கு மாதம் ரூ.10,000 உதவித் தொகை வழங்கப்படுகிறது. மேலும் இந்த பாரம்பரிய விளையாட்டுக்கள் ஹரியானா பஞ்ச்குலாவில் நடைபெறவுள்ள கேலோ இந்தியா இளைஞர் விளையாட்டுகளில் சேர்க்கப்பட்டுள்ளன.
சட்டம் மற்றும் நீதித்துறை அமைச்சகம்
ஐடிஏடி கட்டாக் கிளையின் அலுவலகம், குடியிருப்பு வளாகம் : பிரதமர் திறந்து வைக்கிறார்
வருமானவரித்துறை மேல்முறையீட்டு தீர்ப்பாயத்தின் கட்டாக் கிளை அலுவலகத்தையும், குடியிருப்பு வளாகத்தையும் பிரதமர் திரு நரேந்திர மோடி நாளை மாலை திறந்து வைக்கிறார்.
ஒடிசா மாநிலத்தில் உள்ள கட்டாக் நகரில், நவீன தொழில்நுட்பத்துடன் கட்டப்பட்ட ஐடிஏடி அலுவலகத்தையும், குடியிருப்பு வளாகத்தையும் பிரதமர் திரு நரேந்திர மோடி, நவம்பர் 11ம் தேதி மாலை 4.30 மணிக்கு திறந்து வைக்கிறார். இந்நிகழ்ச்சியில் ஐடிஏடி பற்றிய சிறு புத்தகமும், ‘நேரடி வரியில் கடந்த 2014ம் ஆண்டு முதல் சீர்திருத்தங்கள்’ என்ற தலைப்பிலான இ-புத்தகமும் வெளியிடப்படுகின்றன.
காணொலிக் காட்சி மூலம் நடைபெறும் இந்நிகழ்ச்சியில், மத்திய சட்டம் மற்றும் நீதித்துறை அமைச்சர் திரு ரவிசங்கர் பிரசாத், மத்திய பெட்ரோலியத்துறை அமைச்சர் திரு தர்மேந்திர பிரதான், ஒடிசா முதல்வர் திரு நவீன் பட்நாயக், ஒடிசா தலைமை நீதிபதி மற்றும் உயர்நீதிமன்ற நீதிபதிகள், ஐடிஏடி தலைவர் நீதிபதி பி.பி.பாட், மத்திய நேரடி வரிகள் வாரியத் தலைவர் திரு பி.சி.மோடி, ஐடிஏடி துணைத் தலைவர்கள், உறுப்பினர்கள் கலந்து கொள்கின்றனர்.
இந்நிகழ்ச்சியை முன்னிட்டு ஐடிஏடி தலைவர் நீதிபதி பி.பி.பாட், இன்று நடந்த செய்தியாளர்கள் சந்திப்பில் கூறியதாவது:
ஐடிஏடி கட்டாக் கிளை, 1970ம் ஆண்டிலிருந்து 50 ஆண்டுகளாக வாடகை கட்டிடத்தில் இயங்கி வருகிறது. எனவே, இந்த வளாக திறப்பு, ஐடிஏடி கட்டாக் கிளைக்கு நீதியை நிலைநாட்டுவதில் உதவியாக இருக்கும். புதிய கட்டிடத்தில் உள்ள இ-நீதிமன்ற வசதி மூலம், ஐடிஏடி கட்டாக் கிளை, கொல்கத்தா அமர்வில் உள்ள மேல் முறையீட்டு மனுக்களையும் விசாரிக்க முடியும். கொல்கத்தா மண்டலத்தில் உள்ள அலுவலகம், ராஞ்சி, பாட்னா, குவஹாதி ஆகிய இடங்களில் உள்ள ஐடிஏடி அலுவலகங்கள் போல் செயல்படாமல் உள்ளது.
ஐடிஏடி கட்டாக் கிளை கடந்த 1970ம் ஆண்டு உருவாக்கப்பட்டது. இதற்கு தற்போது கட்டாக் நகரில், 1.60 ஏக்கரில் நவீன தொழில்நுட்பத்துடன் அலுவலகம் மற்றும் குடியிருப்பு வளாகம் உருவாக்கப்பட்டுள்ளது.
கொவிட் முடக்க காலத்தில், நாடு முழுவதும் உள்ள ஐடிஏடி அமர்வுகளில், மெய்நிகர் நீதிமன்றங்கள் உருவாக்கப்பட்டு விசாரணைகள் நடந்தன. 7251 வழக்குகளை ஐடிஏடி முடித்து வைத்தது. தொழில்நுட்பத்தை ஐடிஏடி அதிகம் பயன்படுத்தி மக்களுக்கு நீதி வழங்குகிறது. மனுக்களை ஆன்லைன் மூலம் தாக்கல் செய்யும் வசதியும் தயார் நிலையில் உள்ளது. தீர்ப்பாயத்தின் அனைத்து நடைமுறைகளும் டிஜிட்டல் மயமாகின்றன.
இவ்வாறு அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1671695
-----
(Visitor Counter : 182
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அமிர்தசரசுக்கு பசுமைவழிச் சாலை: கட்காரி அறிவிப்பு
பஞ்சாப் மக்களின் கோரிக்கைகளை அமைச்சர் ஏற்றுக்கொண்டார்.
தில்லி அமிர்தசரஸ் விரைவுச் சாலையின் ஒரு பகுதியாக நக்கோடர் அருகிலிருந்து சுல்தான்பூர், லோதி, கோயிந்த் வால் சாகிப், கடூர் சாகிப் ஆகிய இடங்கள் வழியாக அமிர்தசரஸ் நகருக்கு புதிய பசுமைவழிச்சாலை தொடர்பு ஏற்படுத்தப்படும் என்று மத்திய சாலைப் போக்குவரத்து, நெடுஞ்சாலை துறை, சிறு, குறு, நடுத்தரத்தொழில் நிறுவனங்கள் ஆகிய துறைகளுக்கான அமைச்சர் திரு. நிதின் கட்காரி அறிவித்துள்ளார். அமிர்தசரஸில் இருந்து குருதாஸ்பூர் செல்லும் சாலையும் முழுமையாக மேம்படுத்தப்படும் என்றும், சிக்னல் எதுவும் அற்ற சாலை வழியாக இது இருக்கும் என்றும் அவர் கூறினார். இதனால் நக்கோடரில் இருந்து அமிர்தசரஸ் வழியாக அல்லது கர்தர்பூர் வழியாக குருதாஸ்பூர் பயணிக்க முடியும். இந்தப் பசுமை வழிச்சாலை, அமிர்தசரஸ் நகரத்தை குறுகிய காலத்தில் விரைந்து சென்றடையும் மாற்று வழியாக இருக்கும். அது மட்டுமல்லாமல், மற்ற மத தலங்களான சுல்தான்பூர், லோதி, கோயிந்த் வால், கடூர் சாகிப் மற்றும் சமீபத்தில் மேம்படுத்தப்பட்ட பஞ்சாபில் உள்ள டேரா பாபா நானக் கர்த்தார்பூர் சாகிப் சர்வதேச காரிடார் ஆகிய இடங்களுக்கும் செல்ல முடியும்.
இந்த விரைவுப் பாதையின் மூலமாக பயணம் செய்வதால் அமிர்தசரசில் இருந்து டெல்லி சர்வதேச விமான நிலையத்திற்குப் பயணம் செய்யும் நேரமும் தற்போதைய எட்டு மணி நேரத்தில் இருந்து சுமார் நான்கு மணி நேரமாகக் குறையும் என்று திரு. கட்காரி தெரிவித்தார். இதனால் பஞ்சாப் மக்களின் நீண்ட நாள் கோரிக்கை பூர்த்தி செய்யப்படுகிறது என்றும் அவர் கூறினார். இந்த விரைவு பாதைக்காக முதலாவது கட்டமாக 25 ஆயிரம் கோடி ரூபாய் முதலீடு செய்யப்படும் என்றும் அவர் கூறினார்.
(Visitor Counter : 225
புதிய மற்றும் புதுப்பிக்கத்தக்க எரிசக்தி அமைச்சகம்
சர்வதேச சூரிய சக்திக் கூட்டமைப்பின் 8-வது நிலைக்குழுக் கூட்டம் புதுதில்லியில் நடைபெற்றது
சர்வதேச சூரியசக்தி கூட்டமைப்பின்  எட்டாவது நிலைக்குழுக் கூட்டம் 06.06.20223 அன்று புதுதில்லியில் மத்திய மின்சாரம், புதிய மற்றும் புதுப்பிக்கத்தக்க எரிசக்தித் துறை அமைச்சர் திரு ஆர்.கே.சிங் தலைமையில் நடைபெற்றது. நேரடியாகவும் காணொலி வாயிலாகவும் என இரண்டு முறைகளிலும் இக்கூட்டம் நடைபெற்றது. பிரான்சும் இதற்கு கூட்டாக தலைமை வகித்தது. உறுப்பு நாடுகளின் பிரதிநிதிகள் சிலர் தில்லியில் நேரில் கலந்து கொண்டனர். காணொலி வாயிலாகவும் சில நாடுகளின் பிரதிநிதிகள் இக்கூட்டத்தில் கலந்து கொண்டனர்.
உறுப்பு நாடுகளின் செயல்விளக்க திட்டங்கள், சூரிய சக்தித் தொழில்நுட்ப பயன்பாட்டு வள மையம் , சூரிய சக்திக் கூட்டமைப்பின் 6-வது கூட்டத்துக்கான ஏற்பாடுகள் போன்றவை குறித்து இக்கூட்டத்தில் விவாதிக்கப்பட்டது.
இக்கூட்டத்தி்ல் பேசிய மத்திய மின்சாரம் மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங், தூய எரிசக்தி மாற்றத்திற்காக சர்வதேச சூரிய சக்தி கூட்டமைப்பு தொடர்ந்து அயராது செயலாற்றி வருகிறது என்று குறிப்பிட்டார். எரிசக்தி முறை மாற்றம் என்பது உலகத்திற்கான தற்போதைய தேவை என்று அவர் கூறினார். அதை எவ்வளவு விரைவாக நாம் அடைகிறோம் என்பதே தற்போதைய கேள்வி என்று அவர் தெரிவித்தார்.
சுற்றுச்சூழலுக்கு ஏற்படும் பாதிப்புகள் மிகப் பெரிய சவால்களாக இருக்கின்றன என்று கூறிய அவர், இந்த சவால்களை எதிர்கொள்ள வேண்டியது அவசியம் என்றார். உலகில் கார்பன் வெளியேற்றத்தை பூஜ்யம் என்ற நிலைக்குக் கொண்டுவர, சில நாடுகள் மட்டுமே தூயஎரிசக்திக்கு மாறுவது போதாது என்று அவர் தெரிவித்தார். வளர்ச்சிக் குறைந்த நாடுகளுக்கு இதில் உதவிகளை வழங்குவதன் மூலமே இந்த சவால்களை எதிர்கொள்ள முடியும் என்று திரு ஆர் கே சிங் கூறினார்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும் https://pib.gov.in/PressReleasePage.aspx?PRID=1930426
----
AD/PLM/KPG/GK
(Visitor Counter : 102
மத்திய அமைச்சரவை
இந்தியாவின் ஐசிஏஐ மற்றும் மலேசியாவின் மிக்பா ஆகியவற்றுக்கு இடையேயான ஒப்பந்தத்திற்கு அமைச்சரவை ஒப்புதல்
பிரதமர் திரு நரேந்திர மோடியின் தலைமையில் இன்று நடைபெற்ற அமைச்சரவைக் கூட்டத்தில், இந்தியாவின் ஐசிஏஐ மற்றும் மலேசியாவின் மிக்பா ஆகியவற்றுக்கு இடையேயான ஒப்பந்தத்திற்கு ஒப்புதல் அளிக்கப்பட்டது.
இந்திய பட்டயக் கணக்காளர்கள் நிறுவனமான ஐசிஏஐ மற்றும் மலேசிய பட்டய பொது கணக்காளர்கள் நிறுவனமான மிக்பா ஆகியவற்றுக்கு இடையேயான பரஸ்பர அங்கீகார ஒப்பந்தம், தகுதியுடைய ஐசிஏஐ உறுப்பினர் மிக்பாவிலும்,
தகுதியுடைய மிக்பா உறுப்பினர் ஐசிஏஐவிலும் இணைந்து கொள்ள வழிவகுக்கும்.
ஆசிய பசுபிக் பிராந்தியத்திலுள்ள நிறுவனங்களோடு இருதரப்பு கூட்டு ஏற்படுத்திக்கொள்ள ஐசிஏஐ விரும்புகிறது. அதன் ஒரு பகுதியாக மிக்பா உடன் ஒப்பந்தம் செய்ய முடிவெடுக்கப்பட்டுள்ளது.
இந்த ஒப்பந்தத்தின் மூலம், உரிய முறையில் ஐசிஏஐ சான்றளித்த நபர்களை மிக்பாவும், அதேபோன்று மிக்பா சான்றளித்த உறுப்பினர்களை ஐசிஏஐவும் ஏற்றுக்கொள்ளும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666378
----
(
புவி அறிவியல் அமைச்சகம்
தெற்கு கடற்கரையோர ஓமான், அதையொட்டியுள்ள ஏமன் ஆகிய பகுதிகளில், ஆழ்ந்த காற்றழுத்த தாழ்வு மண்டலம்.
இந்திய வானியல் ஆய்வுத்துறையின் தேசிய வானிலை முன்னறிவிப்பு மையம்/ புயல் முன்னறிவிப்புப் பிரிவு கூறியுள்ளதாவது:
தெற்குக் கடலோர ஓமனிலும், அதையொட்டியுள்ள ஏமனிலும் நிலை கொண்டுள்ள ஆழ்ந்த காற்றழுத்தத் தாழ்வு மண்டலம் கடந்த 6 மணி நேரமாக நிலையாக உள்ளது. 30 மே 2020 இன்று காலை எட்டரை மணி நிலவரப்படி அட்சரேகை 17.3°வடக்கு, தீர்க்கரேகை 54.2° கிழக்கில், சலாலாவிலிருந்து  வடக்கு வடகிழக்கே 30 கிலோ மீட்டர் தொலைவிலும், அல்காயிதாவிலிருந்து  கிழக்கு வடகிழக்கு சுமார் 240 கிலோ மீட்டர் தொலைவிலும் மையம் கொண்டுள்ளது. அடுத்த 12 மணி நேரங்களில் இது மேலும் தீவிரமடைந்து மிக ஆழ்ந்த காற்றழுத்தத் தாழ்வு மண்டலமாக மாறக்கூடும். அடுத்த 12 மணி நேரங்களில், இது மேற்கு வடமேற்கு திசையில் மெல்ல நகர்ந்து, அதன் பிறகு மேற்கு தென்மேற்கு திசையில் நகரக் கூடும்.
மீனவர்களுக்கான எச்சரிக்கை
- அடுத்த 48 மணி நேரங்களில் தெற்கு ஓமன் - ஏமன் கடலோரப் பகுதிகளிலும், மேற்கு மத்திய அரபிக்கடல் பகுதிகளிலும் கடலுக்குள் செல்ல வேண்டாம் என்று மீனவர்கள் அறிவுறுத்தப்படுகிறார்கள்.
(- தென்கிழக்கு, அதையொட்டியுள்ள கிழக்கு மத்திய அரபிக்கடல் பகுதியில் இரண்டாவது காற்றழுத்தத் தாழ்வு மண்டலம் உருவாகும் வாய்ப்பு உள்ளதால், 31 மே 2020 முதல் மறுஅறிவிப்பு வரும் வரை, தென்கிழக்கு மற்றும் அதை ஒட்டியுள்ள கிழக்கு மத்திய அரபிக் கடலுக்குள் செல்ல வேண்டாம் என்று மீனவர்கள் அறிவுறுத்தப்படுகிறார்கள்.
பஞ்சாயத்து ராஜ் அமைச்சகம்
தூய்மை இந்தியா தின விழாவில் குடியரசுத் தலைவர் பங்கேற்றார்
புதுதிலியில் இன்று  ஜல் சக்தி அமைச்சகத்தால் தூய்மை இந்தியா தினம் நிகழ்ச்சிக்கு ஏற்பாடு செய்யப்பட்டிருந்தது. இதில் குடியரசுத் தலைவர் திருமதி திரௌபதி முர்மு பங்கேற்றார். அவர் பல்வேறு பிரிவுகளில் சுகாதார ஆய்வு கிராமிய விருதுகளை வழங்கினார்.
இந்த நிகழ்ச்சியில் பேசிய குடியரசுத் தலைவர், தேசத்தந்தை மகாத்மா காந்திக்குப் புகழாரம் சூட்டினார். காந்திஜியின் சிந்தனைகள் ஒப்பற்றவை என்று அவர் கூறினார். வாய்மை, அகிம்சை போன்று தூய்மையையும் அவர் வலியுறுத்தினார். தூய்மை குறித்த அவரது கருத்து சமூக சீர்கேடுகளை அகற்றுவதையும் புதிய இந்தியாவைக் கட்டமைப்பதையும் நோக்கமாக கொண்டது. எனவே அவரது பிறந்த நாளைத் தூய்மை இந்தியா தினமாகக் கொண்டாடுவது அவருக்கு உண்மையான புகழஞ்சலியாகும் என்று அவர் கூறினார்.
2014ல் ஊரகத் தூய்மை இந்தியா இயக்கம் தொடங்கப்பட்ட பின் 11 கோடிக்கும் அதிகமான கழிப்பறைகள் கட்டப்பட்டன, சுமார் 60 கோடி மக்களுக்குத் திறந்தவெளியில் மலம் கழிக்கும் பழக்கத்தில் மாற்றம் ஏற்பட்டது. ஐநாவின் நீடித்த வளர்ச்சி இலக்கு எண் 6க்கான காலவரம்பு 2030. ஆனால் இந்த இயக்கத்தின் மூலமாக 11 ஆண்டுகள் முன்னதாகவே இலக்கை இந்தியா எட்டியிருப்பது குறித்து அவர் மகிழ்ச்சி தெரிவித்தார்.
தூய்மையைப் போலவே மத்திய அரசு அனைத்து வீடுகளுக்கும் தரமான குடிநீர் வழங்கும் இலக்கை எட்டவும் பாடுபட்டு வருகிறது என்று குடியரசுத் தலைவர் கூறினார். 2024 ஆம் ஆண்டுக்குள் அனைத்து வீடுகளுக்கும் முறையான, தரமான குடிநீர் வழங்குவதை ஜல் சக்தி இயக்கம் இலக்காகக் கொண்டுள்ளது. 2019ல் ஜல்ஜீவன் இயக்கம் தொடங்கப்பட்டபோது 3.23 கோடி ஊரக வீடுகள் மட்டுமே குழாய் மூலம் குடிநீர் விநியோகத்தைப் பெற்றிருந்தன. கடந்த மூன்று ஆண்டுகளில் இது 10.27 கோடியை எட்டி உள்ளது என்று அவர் கூறினார்.
அமிர்த காலத்தில் நாம் நுழையும் இந்த தருணத்தில் சுகாதாரமான தூய்மையான தற்சார்பு கொண்ட இந்தியாவைக் கட்டமைப்பது நமது தீர்மானமாக இருக்க வேண்டும். பெருமளவிலான மக்கள்தொகைக்கு அடிப்படை வசதிகளை வழங்க நாம் மிகப்பெரிய சவால்களைச் சந்திக்க வேண்டியிருக்கும். இந்த இலக்கை எட்டுவதற்கு நவீன தொழில்நுட்பமும் ஏராளமான நிதியும் தேவைப்படும். ஆனால் நமது அரசியல் தலைமை, விஞ்ஞானிகள், மருத்துவர்கள், பொறியாளர்கள், ஆசிரியர்கள் ஆகியோரின் கூட்டு முயற்சியாலும் அனைத்துக்கும் மேலாக விழிப்புணர்வு மிக்க குடிமக்களாலும்
இந்தியாவை வளர்ச்சி அடைந்த தற்சார்புள்ள நாடாக வெற்றிகரமாக மாற்ற முடியும் என்று அவர் நம்பிக்கை தெரிவித்தார்.
ஆயுஷ்
ஆயுர்வேத மருந்துகளின் மறுமலர்ச்சி
ஆயுர்வேத மருத்துவம் என்பது இந்தியாவின் பழமையான பாரம்பரிய மருத்துவ முறையாகும். ஆயுஷ் அமைச்சகம் மூலம் இத்துறையில் மருத்துவக் கல்வி, நடைமுறை, உற்பத்தி, ஆராய்ச்சி, மற்றும் சர்வதேச ஒத்துழைப்பு போன்றவை வளர்ச்சி அடைந்தது. கொவிட் பெருந்தொற்றுக் காலத்தில் ஆயுர்வேத மருந்துகளின் மகத்துவமும், உபயோகமும் மேலும் கவனத்தில் கொள்ளப்பட்டது.
கடந்த 2020 ஆம் ஆண்டில், 1.54 பில்லியன் டாலர் அளவிற்கு இந்தியாவிலிருந்து ஆயுஷ் மற்றும் மூலிகை மருந்துகள் ஏற்றுமதி செய்யப்பட்டுள்ளன. கடந்த 2020-21ஆம் ஆண்டில் உள்நாட்டில் 164 கோடியே இரண்டு லட்சம் ரூபாய் அளவுக்கு ஆயுர்வேத மருந்துகள் மற்றும் யுனானி மருந்துகள் விற்பனை செய்யப்பட்டுள்ளதாக இந்திய மருத்துவ மருந்து உற்பத்தித் துறை கழக நிறுவனம் தெரிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1808150
----
(Visitor Counter : 131
PIB Headquarters
ரூ.6,000 கோடி செலவில் சென்னை எண்ணூரிலிருந்து தூத்துக்குடிக்கு எரிவாயு குழாய் அமைக்கப்படுகிறது
சென்னையில் இன்று செய்தியாளர்களை சந்தித்த இந்தியன் ஆயில் நிறுவனத்தின் தமிழ்நாடு மற்றும் புதுச்சேரி மண்டல செயல் இயக்குநர் திரு.பி.ஜெயதேவன், எண்ணூரிலிருந்து தூத்துக்குடி வரை 1,250 கிலோ மீட்டர் தூரத்திற்கு எரிவாயு குழாய் அமைக்கும் பணிகள் மேற்கொள்ளப்படவுள்ளது என்றார். இதுதவிர, எண்ணூர்-பெங்களூரு மற்றும் எண்ணூர் – மணலி இடையேயும் எரிவாயு குழாய்கள் அமைக்கப்படவுள்ளதாக அவர் கூறினார். மணலி, ஸ்ரீபெரும்புதூர், புதுச்சேரி, கடலூர், நாகப்பட்டினம் ஆகிய முக்கிய தொழிலக மையங்களை இணைக்கும் வகையில், சென்னை, திருச்சி, மதுரை வழியாக எரிவாயு குழாய் அமைக்கப்படும் என்றும் தெரிவித்தார்.
இதுதவிர, மாநகர எரிவாயு விநியோகத் திட்டத்தின் கீழ் 4,200 கோடி ரூபாய் செலவில் சேலம் மற்றும் கோவை பகுதிகளில் 12.5 லட்சம் குழாய் வழியான இயற்கை எரிவாயு இணைப்பும், 430 எரிவாயு விநியோக நிலையங்களை அமைக்கவும் இந்தியன் ஆயில் நிறுவனம் திட்டமிட்டுள்ளதாக அவர் கூறினார்.
சென்னை தண்டையார் பேட்டை, கொருக்குப்பேட்டை பகுதியில் உள்ள முனையங்களிலிருந்து பெட்ரோலியப் பொருட்களை எடுத்துச் செல்வதால் ஏற்படும் போக்குவரத்து நெரிசலைக் கருத்தில் கொண்டு, வள்ளூரில் 700 கோடி ரூபாய் செலவில் புதிய ஆயில் முனையம் ஒன்று அமைக்கப்படவுள்ளது. மேலும், விழுப்புரம், கடலூர், பெரம்பலூர் மற்றும் புதுச்சேரியை சுற்றியுள்ள மாவட்டங்களுக்கு தேவையான பெட்ரோல் மற்றும் டீசலை விநியோகம் செய்ய ஏதுவாக, ஆசனூரில் ரூ.470 கோடி செலவில், புதிய முனையம் ஒன்று அமைக்கப்படவுள்ளதாகவும் இது 2021ஆம் ஆண்டு ஜூன் மாதம் நிறுவப்படும் என்றும் திரு.ஜெயதேவன் தெரிவித்தார்.
மதுரை, சங்ககிரி, திருச்சி மற்றும் கோயம்புத்தூர் முனையங்களில் 52,000 கிலோ லிட்டர் டீசல் மற்றும் 12,000 கிலோ லிட்டர் பெட்ரோல் சேகரிப்புக்காக, கூடுதல் டேங்கேஜ் உருவாக்கப்பட்டு வருவதாகவும் அவர் குறிப்பிட்டார். பெட்ரோலியப் பொருட்களை இறக்குமதி செய்வதற்காக எண்ணூர் காமராஜர் துறைமுகத்தில், தனி இறங்குதளம் ஒன்று அமைக்கப்படவுள்ளதாகவும் அவர் கூறினார்.
சலவை மற்றும் இஸ்திரி தொழிலில் ஈடுபட்டுள்ளவர்கள் பயன்பெறும் வகையில், 5 கிலோ எரிவாயு சிலிண்டர் அறிமுகமாகி உள்ளதாகவும், இதன் மூலம் ஒரு உடையை இஸ்திரி செய்ய 44 பைசா மட்டுமே செலவாகும் என்றும் அவர் தெரிவித்தார். மேலும், சிறை கைதிகளின் மறுவாழ்வுக்காக ஃப்ரீடம் பஜாருடன் கூடிய ஃப்ரீடம் பெட்ரோல் பம்புகள் நிறுவ திட்டமிடப்பட்டு இதுவரை 5 நிலையங்கள் செயல்பாட்டிற்கு வந்திருப்பதாகவும் அவர் கூறினார். சிறையில் தயாரிக்கப்படும் பிற பொருட்கள் மற்றும் விளைபொருட்களும் ஃப்ரீடம் பஜாரில் விற்பனை செய்யப்படும் என்று திரு ஜெயதேவன் தெரிவித்தார். கிராமப்புறங்களில் உள்ள பெட்ரோல் பம்புகளில் மின்தடை ஏற்படும் நேரத்திலும், வாடிக்கையாளர்களுக்கு தடையின்றி சேவை செய்வதை உறுதி செய்யும் விதமாக பெட்ரோல் பம்புகளில் சூரிய ஒளி மின்சாரத்தை பயன்படுத்தும் திட்டம் அமல்படுத்தப்பட்டு இருப்பதாகவும் அவர் தெரிவித்தார்.
பிரதமர் அலுவலகம்
இந்திய-நெதர்லாந்து காணொலி உச்சி மாநாடு 
நெதர்லாந்து பிரதமர் திரு மார்க் ருட்டேவுடன் காணொலி உச்சி மாநாட்டை 2021 ஏப்ரல் 9 அன்று பிரதமர் திரு நரேந்திர மோடி நடத்துகிறார்.
சமீபத்தில் நடைபெற்ற நாடாளுமன்ற தேர்தலில் பிரதமர் திரு ருட்டே பெற்ற வெற்றியை தொடர்ந்து நடைபெறும் இந்த உச்சி மாநாடு, தொடர் உயர்மட்ட உரையாடல்கள் மூலமாக கட்டமைக்கப்பட்ட இருதரப்பு உறவை முன்னெடுத்துச் செல்லும்.
இந்த உச்சி மாநாட்டின் போது, இருதரப்பு நல்லுறவு குறித்து விவாதிக்க இருக்கும் இரு தலைவர்களும், உறவை வலுப்படுத்துவதற்கான புதிய வழிகள் குறித்து ஆலோசிப்பார்கள்.
பரஸ்பர நலன் சார்ந்த பிராந்திய மற்றும் சர்வதேச விஷயங்கள் குறித்த தங்களது கருத்துகளை அவர்கள் பரிமாறிக் கொள்வார்கள்.
ஜனநாயகம், சட்டத்தின் ஆட்சி மற்றும் சுதந்திரம் ஆகிய மாண்புகளை இந்தியா மற்றும் நெதர்லாந்துக்கு இடையே உள்ள நட்புறவு பகிர்ந்து கொள்கிறது.
ஐரோப்பிய கண்டத்தில் இந்தியர்கள் அதிகளவில் வாழும் நாடு நெதெர்லாந்து ஆகும். நீர் மேலாண்மை, வேளாண்மை மற்றும் உணவு பதப்படுத்துதல், சுகாதாரம், ஸ்மார்ட் நகரங்கள் மற்றும் நகர்ப்புற போக்குவரத்து, அறிவியல் & தொழில்நுட்பம், புதுப்பிக்கத்தக்க எரிசக்தி மற்றும் விண்வெளி ஆகிய துறைகளில் விரிவான நல்லுறவை இரு நாடுகளும் வைத்துள்ளன.
இந்தியாவில் முதலீடு செய்துள்ள நாடுகளில் மூன்றாவது பெரிய தேசமாக நெதர்லாந்து உள்ளதால், இரு நாடுகளும் துடிப்பான பொருளாதார மேம்பாட்டை பகிர்ந்து கொள்கின்றன.
200 நெதர்லாந்து நிறுவனங்கள் இந்தியாவில் செயல்படுகின்றன. இதே அளவிலான இந்திய நிறுவனங்கள் நெதர்லாந்திலும் செயல்படுகின்றன.
ஆயுஷ்
மனதின் குரல் நிகழ்ச்சியில் பிரதம மந்திரி ”என் வாழ்க்கை என் யோகா” என்ற வீடியோ பிளாக்கிங் போட்டியை அறிவித்து உள்ளார்
இந்தியப் பிரதமர் திரு நரேந்திர மோடி இன்று தனது மாதாந்திர மனதின் குரல் நிகழ்ச்சியின் போது ஆற்றிய உரையில் அனைவரையும் ”என் வாழ்க்கை – என் யோகா”  என்ற வீடியோ பிளாக்கிங் போட்டியில் பங்கேற்குமாறு அழைப்பு விடுத்துள்ளார். இந்தப் போட்டியை ஆயுஷ் அமைச்சகமும் இந்திய கலாச்சார உறவுகளுக்கான குழுமமும்  இணைந்து நடத்துகின்றன. தனிநபர்களின் வாழ்க்கையில் யோகா எந்த மாதிரியான உருமாற்றத் தாக்கத்தை ஏற்படுத்துகிறது என்பதில் இந்தப் போட்டி கவனம் செலுத்துகிறது. வருகின்ற 21 ஜுன் 2020 அன்று கடைபிடிக்க இருக்கும் ஆறாவது சர்வதேச யோகா தினத்தின் பல்வேறு நடவடிக்கைகளில் ஒன்றாக இந்த போட்டி அமைகிறது. ஆயுஷ் அமைச்சகத்தின் சமூக ஊடக ஹேண்டில்களில் இன்று அதாவது 31 மே 2020 முதல் இந்த போட்டி குறித்து நேரடியாக அறிவிக்கப்பட்டு வருகிறது.
இளம் வயதினர் , பெரியவர்கள்  மற்றும் யோகா நிபுணர்கள் என்ற மூன்று பிரிவுகளின் கீழும் ஆண் மற்றும் பெண் போட்டியாளர்கள் தனித்தனியாக பங்கேற்று தங்களின் வீடியோவைச் சமர்ப்பிக்கலாம். மொத்தத்தில் இந்தப் போட்டியானது 6 பிரிவுகளின் கீழ் நடைபெறுகிறது. இந்திய போட்டியாளர்களுக்கு ஒவ்வொரு பிரிவிலும் முதல் வரிசையின் கீழ் முதல் பரிசாக ரூ. 1லட்சம், இரண்டாம் பரிசாக ரூ.50,000 மற்றும் மூன்றாம் பரிசாக ரூ.25,000 வழங்கப்படும். இந்தப் போட்டிக்கான சர்வதேச பரிசுகள் விரைவில் ஆயுஷ் அமைச்சகத்தின் யோகா போர்ட்டலில் அறிவிக்கப்படும்.
இந்தப் போட்டியில் உலகம் முழுவதிலும் இருந்து யார் வேண்டுமென்றாலும் பங்கேற்கலாம். போட்டியில் கலந்து கொள்வதற்கு பங்கேற்பாளர்கள் 3 யோகப் பயிற்சிகள் குறித்த  3 நிமிட வீடியோவை பதிவேற்றம் செய்ய வேண்டும். அதனோடு இந்த யோகப் பயிற்சிகள் தங்கள் வாழ்வில் எந்தவிதமான பலன்களை அளித்துள்ளன என்ற செய்தி / விவரணையை வீடியோவாக இணைக்க வேண்டும். இந்த வீடியோவை #MyLifeMyYogaINDIA என்ற போட்டிக்கான ஹேஷ்டேக் மற்றும் எந்தப் போட்டிப் பிரிவின் கீழ் சமர்ப்பிக்கிறார்களோ அந்தப் பிரிவிற்குப் பொருத்தமான ஹேஷ்டேக்குடன் முகநூல், டுவிட்டர் அல்லது இஸ்டாகிராமில் பதிவேற்றம் செய்யலாம். போட்டியில் பங்கேற்பது குறித்த விரிவான வழிகாட்டி நெறிமுறைகளை ஆயுஷ் அமைச்சகத்தின் யோகா போர்ட்டலில் தெரிந்து கொள்ளலாம் .
பிரதம மந்திரியின் இந்தப் போட்டி குறித்த அறிவிப்பானது மக்களிடையே பெருமளவில் ஆர்வத்தையும் பங்கேற்க வேண்டும் என்ற உத்வேகத்தையும் ஏற்படுத்தி உள்ளது. இந்த ஆர்வம் குறிப்பிடத்தக்க அளவு பொதுசுகாதார நற்பயன்களை ஏற்படுத்தும் விதமாக மாற்றப்படும் என்ற நம்பிக்கையை ஆயுஷ் அமைச்சகம் தெரிவித்து உள்ளது. கோவிட்-19 பெருந்தொற்று கால சூழலின் பல்வேறு அம்சங்களில் யோகாவானது சாதகமான பலனை ஏற்படுத்தி உள்ளதை இப்பொழுது பலரும் ஏற்றுக் கொண்டு உள்ளனர்.
------
(
நிதி அமைச்சகம்
மின்சாரத் துறை சீர்திருத்தங்களை ஓரளவு செயல்படுத்தியுள்ள ஐந்து மாநிலங்களுக்கு ரூ 2,094 கூடுதல் கடன் பெற அனுமதி
சீர்திருத்தம் சார்ந்த கூடுதல் கடன் அனுமதிகள், மாநிலங்களில் மின்சாரத் துறை சீர்திருத்தங்களை ஊக்குவித்து வருகின்றன.
இதன் ஒரு பகுதியாக, பீகார், கோவா, கர்நாடகா, ராஜஸ்தான் மற்றும் உத்தரகாண்ட் ஆகிய ஐந்து மாநிலங்கள் தொழில்நுட்ப மற்றும் விநியோக நஷ்டங்களை குறைப்பதற்காகவும், விநியோகம் மற்றும் வருவாய் இடைவெளியை குறைப்பதற்காகவும் மின்சார அமைச்சகம் நிர்ணயித்திருந்த இலக்குகளை வெற்றிகரமான அடைந்துள்ளன.
மத்திய நிதி அமைச்சகத்தின் செலவினங்கள் துறை மின்சாரத் துறைக்காக வகுத்திருந்த மூன்று சீர்திருத்தங்களில் இரண்டு மேற்கண்டவையாகும்.
இவற்றை இந்த ஐந்து மாநிலங்கள் செயல்படுத்தியுள்ளதால், தொழில்நுட்ப மற்றும் விநியோக நஷ்டங்களை குறைப்பதற்காக மொத்த மாநில உள்நாட்டு உற்பத்தியில் 0.05 சதவீதம் அளவுக்கு கூடுதல் கடனாக பெறவும், விநியோகம் மற்றும் வருவாய் இடைவெளியை குறைப்பதற்காக மொத்த மாநில உள்நாட்டு உற்பத்தியில் இன்னுமொரு 0.05 சதவீதம் அளவுக்கு கூடுதல் கடனாக பெறவும் அனுமதி வழங்கப்பட்டுள்ளது.
இந்த ஐந்து மாநிலங்களைத் தவிர, ஆந்திரப் பிரதேசம் மற்றும் மத்தியப் பிரதேசம் ஆகியவை மின்சார மானியத்தை விவசாயிகளுக்கு நேரடியாக பரிவர்த்தனை செய்யும், மின்சாரத் துறையின் மூன்றாவது சீர்திருத்தை செயல்படுத்தியுள்ளன.
இதன் காரணமாக, மொத்த மாநில உள்நாட்டு உற்பத்தியில் 0.15 சதவீதம் அளவுக்கு கூடுதல் கடனாக பெற அவற்றுக்கு அனுமதி வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699355(Visitor Counter : 181
இளைஞர் நலன் மற்றும் விளையாட்டு அமைச்சகம்
பாரா வில்வித்தை வீரர் திரு அங்கித் கொவிட் தொற்றால் பாதிக்கப்பட்டுள்ளது கண்டறியப்பட்டு, அவர் சோன்பெட் மருத்துவமனைக்கு அழைத்துச் செல்லப்பட்டார்
ஹரியானாவின் சோன்பெட்டில் உள்ள இந்திய விளையாட்டு ஆணையத்தில் நடைபெற்று வரும் தேசியப் பயிற்சியில் கலந்து கொண்டுள்ள பாரா வில்வித்தை வீரர் திரு அங்கித், கொவிட்-19 தொற்றால் பாதிக்கப்பட்டிருப்பது கண்டறியப்பட்டுள்ளது. அவருக்கு போதிய சிகிச்சைகளை அளிப்பதற்காக, சோன்பெட்டின் பகவான்தாஸ் மருத்துவமனைக்கு அவர் இன்று மாற்றப்பட்டுள்ளார்.
இம்மாதம் ஐந்தாம் தேதி தொடங்கப்பட்ட பயிற்சி முகாமில் பங்கேற்கும் அனைவருக்கும் கொரோனா தொற்று இல்லை என்ற மருத்துவ அறிக்கை சமர்ப்பித்த பின்பே பயிற்சிகள் தொடங்கப்பட்டன. விளையாட்டு அமைச்சகம் வெளியிட்டுள்ள நிலையான செயல்பாட்டு வழிமுறைகளைப் பின்பற்றி கடந்த 12ம் தேதி அனைவருக்கும் மறு பரிசோதனை செய்யப்பட்டதில், திரு அங்கித் நோய் தொற்றால் பாதிக்கப்பட்டிருப்பது தெரியவந்தது. மருத்துவமனைக்கு அழைத்துச் செல்லும் முன், அவர் தனிமை முகாமில் தங்க வைக்கப்பட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664421